open-index/open-wikipedia-markdown huggingface dataset:
Фридланд (Бранденбург)

**Фридланд** (, ) — град во округот Одра-Шпре, во сојузната покраина Бранденбург, Германија. Се наоѓа во историската област Долна Лужица, околу 8 километри јужно од Бесков и 39 километри северно од Котбус.

Градот бил првпат споменат како *Фредберг* во декрет од 1235 издаден од лужичкиот маркгроф Хајнрих Трети од Мајсен. Во договор од 1301 потпишан од маркгрофот Фридрих Први градот и замокот биле именувани како *Фредебурх*, кои потоа биле посед на грофовите од Штрела, кои служеле како вазали на владејачката династија Ветин. Сегашното име се појавува во папската була од 1350 издадена од папата Климент VI. Со Долна Лужица, Фридланд преминал под суверенитет на чешката круна во 1367.

Во 1518, градот припаднал на Редот на Свети Јован, а во 1540 стигнала реформацијата. Под власта на грофот Адам од Шварценберг биле проширени утврдувањата, иако Фридланд настрадал сериозно во налетот на Триесетгодишната војна. По Прашкиот мир во 1635, градот со Лужица припаднале на Изборното кнежевство Саксонија. Градските права биле потврдени во 1662, додека еврејска заедница е основана околу 1673.

По скоро три века власт на Редот на Свети Јован, Фридланд конечно бил секуларизиран и предаден на Саксонија во 1811. Само четири години подоцна, градот припаднал на пруската покраина Бранденбург до конечниот договор на Виенскиот конгрес во 1815.

## Наводи

Категорија:Одра-Шпре
Категорија:Населени места во Долна Лужица
Категорија:Бранденбург (покраина)
Фирстенвалде

**Фирстенвалде** или службено **Фирстенвалде/Шпре** (, ; до 2000 *Фирстенвалде (Шпре)*) — град во округот Одра-Шпре, во сојузната покраина Бранденбург, Германија. Се наоѓа на реката Шпре, 55 километри источно од Берлин.

## Историја

Фирстенвалде бил првпат забележан во 1272. Во 1373, бискупот Венцеслав го преместил официјалното седиште на Бискупијата Лебус од Гериц на Одра во Фирстенвалде и неговата Мариенкирхе (*Marienkirche*) била подигната на ниво на катедрала. Последниот католички бискуп бил Георг фон Блументак (1490-1550), кој бил под опсада во неговиот дворец од реформистите предводени од Никел фон Минквиц. Бискупот побегнал замаскиран низ прозорец. Бискупијата била секуларизирана во текот на реформацијата во 1555 и целосно распуштена во 1598 од маркгрофот на Бранденбург, Јоаким Фридрих.

## Меѓународни односи

Фирстенвалде е збратимен со:

*  Хошчно, Полска
*  Санок, Полска
*  Рајнхајм, Хесен, Германија

## Наводи

## Надворешни врски

* 
* Официјална страница 
* History of Fürstenwalde  

Категорија:Одра-Шпре
Категорија:Бранденбург (покраина)
Шторков (Бранденбург)

**Шторков (Марк)** () е град во округот Одра-Шпре, во сојузната покраина Бранденбург, Германија. Се наоѓа 15 километри југозападно од Фирстенвалде.

## Наводи

Категорија:Одра-Шпре
Категорија:Бранденбург (покраина)
Канал Одра-Шпре

мини|десно|Брана на каналот во Вернсдорф

**Каналот Одра-Шпре** () — канал во источниот дел на Германија. Ја поврзува реката Даме, кај Шмеквиц, југоисточните предградија на Берлин, со реката Одра, кај Ајзенхитенштат. Обезбедува важна трговска пловна врска помеѓу Берлин и Одра, а оттука и Полска.

Каналот има неколку поврзувања со реката Шпре. На околу 20 километри близу Фирстенвалде, каналот ја користи реката како дел од неговиот тек, а оттука има пловна врска со горниот тек на реката, иако овој дел е доста плиток и оттука обично е користен само за рекреација. Меѓутоа, главната врска е преку реката Даме, која се влева во реката Шпре кај Кепеник, источно од центарот на Берлин.

## Наводи

Категорија:Канали во Берлин
Категорија:Канали во Бранденбург
Категорија:Згради и градби во Берлин
Базардузу

**Базардузу** (, ) — планина во венецот Голем Кавказ што се протега на границата помеѓу Русија и Азербејџан. Висока е  и со тоа е највисока планина во Азербејџан. Позната е како најјужната точка на Русија.

## Поврзано
* Голем Кавказ
* Список на планини во Русија
* Список на планини во Азербејџан

## Наводи

## Надворешни врски

* „Базардузу, Азербејџан/Русија“ — Peakbagger 

Категорија:Кавказ
Категорија:Врвови во Азербејџан
Категорија:Врвови во Русија
Категорија:Четириилјадници
Категорија:Највисоки точки на земјите
Категорија:Меѓународни планини во Европа
Црногрла стрнарка

**Црногрлата стрнарка** () е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*.

Се размножува низ јужна Европа, на средоземните острови и северна Африка. Таа е постојан жител во овие потопли краишта и не се сели зимно време. Ја има и во Македонија. Живее во сите видови отворени предели со грмушки или дрвја, но ги претпочита сончевите падини.

Промените во земјоделската практика имаат негативно влијание на овој вид на северните граници од својот опсег, а во Англија, каде некогаш била распространета низ голем дел од југот на земјата, сега е ограничена на јужен Девон.

## Опис

Црногрлата стрнарка е како мала жолтогрла стрнарка, со должина 15-16.5 см и распон на крилјата 22-22.5 см со дебело кусо клунче како на сите птици што се хранат со семиња. Мажјаците имаат светложолта глава, со црна круна, црна линија над окото и црно грло и има зеленкава линија преку градите кои инаку се жолти како и останатиот долен дел од телото. Грбот му е многу ишаран во линии со кафеаво. Женките се како жолтогрлата стрнарка, но се сивокафеаво избразденошарени над опашката и имаат костенливи рамења.

Песната му е монотоно чрчорење слично на трскарите.

## Поведение
Живеалиштето на црногрлата стрнарка се обработливите земјишта, мешавината од трева и нива, полињата поделени со густа жива ограда и сл. Тие можат да толерираат извесен степен на урбанизација и се среќаваат во зелените површини на градовите, дури и во Рим.

Во летниот период овие птици се хранат со безрбетници, на пример, скакулци и штурци со кои ги хранат и своите пилиња. Зимно време се хранат со мали семиња од стрништата, ораниците, со жито или сено. Тие имаат тенденција да се хранат во јата во текот на зимата.

Гнездото го прават на земја засолнето под густата покривка на растенијата, како што се живите огради, капините, глогот и сл. Сезоната на парење трае од април до средината на септември, и имаат 3 легла годишно. Тие не се селат, и не се оддалечуваат многу од својата територија. Лете, одат само 250 метри во потрага по храна, а зиме до 2 км да пронајде стрништа. 
Несат 2-5 јајца со специфични шарки на стрнарките, како влакненца.

## Наводи

## Надворешни врски

* Возраст и пол (PDF; 4.8 MB) од Javier Blasco-Zumeta and Gerd-Michael Heinze 
* RSPB Опис и пеење на црногрла стрнарка
* ARKive  Опис и видео

Категорија:Стрнарки
Категорија:Птици на Македонија
Десанка Миљовска

**Десанка (Деса) Миљовска,** родена **Мириќ** (,  — , ) —  првоборец, учесник во НОБ, професор по социологија на Филозофскиот факултет, еден од основачите на Катедрата по социологија.

## Животопис
Миљовска е родена во Призрен, на 21 мај 1918 година, во многудетно чевларско семејство. Средното образование и учителската школа ја завршила во Белград. Се запишала на педагошката група при Филозофскиот факултет во Скопје во 1937 година, но таа дипломирала на Филозофскиот факултет во Белград, после Втората светска војна, во 1948 година, каде што и докторирала на тема „*Класните сили на национално-револуционерното движење на македонскиот народ во втората половина на 19 век*“ во 1962 година. Во 1950 година била избрана за доцент, а во 1962 годиназа вонреден професор. Како редовен професор по предметотопшта социологија на Филозофскиот факултет во Скопје, таа била назначена во 1970 година. Остварила студиски престој во Париз  од 1954 до 1955  и во Бостон од 1962 до 1963 година, каде што се запознала со методите на социолошките истражувања. Ги вршела функциите претседател на Советот за школство на НРМ и претседател на Советот за култура на НРМ. Била декан на Филозофскиот факултет во Скопје  од 1963 до 1965 година. Објавила преку 50 научни труда од социологијата и македонската историја. По кратко боледување, на 13 септември 2013 година починала во Скопје на 95 години. Нејзин сопруг бил Кирил Миљовски. Мајка е на проф. д-р Јане Миљовски.

## Наводи

Категорија:Учесници во НОБ
Категорија:Косовски Срби
Категорија:Српски универзитетски професори
Категорија:Српски социолози
Категорија:Српски декани
Категорија:Југословенски универзитетски професори
Категорија:Југословенски социолози
Категорија:Југословенски декани
Категорија:Југословески Срби
Категорија:Македонски универзитетски професори
Категорија:Македонски социолози
Категорија:Македонски декани
Категорија:Македонски Срби
Категорија:Апсолвенти на Белградскиот универзитет
Категорија:Доктори на Белградскиот универзитет
Категорија:Професори на Филозофскиот факултет - Скопје
Категорија:Декани на Филозофскиот факултет - Скопје
Волтерсдорф (Бранденбург)

**Волтерсдорф** () — општина во округот Одра-Шпре, во Бранденбург. Често е нарекувана и како *Волтерсдорф кај Берлин* или *Волтерсдорф кај Еркнер* поради големиот број на места со истото име во Германија.

## Географија

Општината се наоѓа на три езера, Флакенско, Калкско и Бауернско Езеро, помеѓу Шенајхе, берлинската шума и Еркнер. Волтерсдорф се граничи со Ридерсдорф, Еркнер, Берлин и Шенајхе.

## Историја

* Околу 1240 година, 14 фармерски семејства се населиле во селото. Денес, црквата, општинското собрание и старото училиште се наоѓаат овде, претставувајќи го центарот на Волтерсдорф. Првите жители биле земјоделци и рибари.
* Во 1319, Волтерсдорф бил запишан првпат како *Валтерсдорф славика*.
* По првпат Волтерсдорф бил забележан во 1375 во земјишната книга. Заедно со Рансдорф требал да плати данок на замокот Кепеник.
* Во 1487 Берлин го припојува Волтерсдорф.
* Во 1550 била изградена брана помеѓу Флакенско и Калкско Езеро.
* Во 1550 била изградена првата црква во Волтерсдорф.
* Од 1618 до 1648 Волтерсдорф бил напуштен (Триесетгодишна војна) и привремено ненаселен.
* Околу 1886 била изградена туристичка кула за набљудување на врвот на Кранихсберге. Пружа прекрасен поглед од височина околу 105 метри. При ведри денови може да се види Берлинската телевизиска кула.
* На крајот на 19 век била завршена железничката линија од Берлин. Во соседната општина, Еркнер, била изградена железничка станица. Многу Берлинци имале свои летни резиденции во Волтерсдорф.
* Од 1913 постои трамвајска линија помеѓу браната и станицата во Рансдорф.

## Наводи

## Надворешни врски

* Официјална страница 
* Трамвај во Волтерсдорф

Категорија:Одра-Шпре
Категорија:Бранденбург (покраина)
Гринхајде (Марк)

**Гринхајде (Марк)** () — општина во округот Одра-Шпре, во Бранденбург, Германија. Се наоѓа југоисточно од Берлин.

## Наводи

## Надворешни врски

* Официјална страница 
* Туризам во Гринхајде 

Категорија:Одра-Шпре
Категорија:Бранденбург (покраина)
Риц-Нојендорф

**Риц-Нојендорф** () — општина во округот Одра-Шпре, во Бранденбург, Германија.

## Наводи

Категорија:Одра-Шпре
Категорија:Бранденбург (покраина)
Шенајхе

**Шенајхе** () — општина во округот Одра-Шпре, во Бранденбург, Германија. Се наоѓа директно на работ на Берлин/Фридриксхаген.

## Наводи

Категорија:Одра-Шпре
Категорија:Бранденбург (покраина)
Таухе

**Таухе** (, ) — општина во округот Одра-Шпре, во Бранденбург, Германија.

## Наводи

Категорија:Одра-Шпре
Категорија:Бранденбург (покраина)
Жолтогрла стрнарка

**Жолтогрлата стрнарка** () е врапчевидна птица овесарка од семејството на стрнарките *Emberizidae*.  Се размножува низ Европа и поголемиот дел од Азија, а населена е и во Нов Зеланд. Ја има и во Македонија. Таа е постојан жител, освен од најсеверните делови на нејзиниот опсег, од каде се сели зиме понајуг. Живее во сите видови отворени пространства со малку грмушки или дрвја, а зимно време формира мали јата.
мини|Многу избразденoпрошараниот грб.
## Опис

мини|десно|250px|Женка

Жолтогрлата стрнарка е робусна птица, долга 15.5-17 см, со дебел клун за хранење со семе. Мажјакот има светложолта глава, жолти долни делови, и многу избразденопрошаран кафеав грб. Женките се многу побледи и поизбраздени одоздола. 
Пеењето му е малку монотоно *ци-ци-ци-ци-ци-ци - ииии*, обично со последната нота испеана пониско, поретко повисоко..

## Распространетост и живеалиште

Оваа птица е распространета низ Европа и поголемиот дел од Азија. Во делови од Европа бројот сериозно им се намалува, како на пример, во Велика Британија, од 1970 до 2003 година бројот се намалил за 54%. 
Мал дел од птиците од најсеверните краишта се преселници, инаку се постојани жители преку целата година.

Во 1862 година била населена во Нов Зеланд и сега е вообичаена и широкораспространета таму. На почетокот од двесеттиот век била сметана за штетник и се нуделе премии за нејзините јајца..

## Поведение

Живеалиштето на жолтогрлата стрнарка се низините, обработливите површини, нивите, фармите, секаде каде може да се храни со семе. 
Гнезди по рабовите на нивите, во живите огради, грмушките, во бујната вегетација обрасната околу рововите и сл. Ги претпочита високите до 2 метра живи огради и не гнезди додека не се доволно раззеленети и бујни. Гнездото го сместуваат на земја и несат 3-6 јајца. Пилињата ги хранат со инсекти, а потоа возрасните се хранат со семиња. 
Зимно време се собираат во помали јата и бараат погодни стрништа каде ќе можат да се хранат.

## Занимливости

Карл Черни (ученикот на Бетовен, а подоцна и негов помошник), тврди дека Бетовен признал дека идејата за првите четири ноти на познатата Петта симфонија се инспирирани од повикот на оваа птица.  Птицата ја пее последната нота пониско, со претходни 5 или повеќе, за разлика од Бетовеновите три, и повремено таа последната нота ја пее повисоко.

## Наводи

## Надворешни врски
*Возраст и пол (PDF; 2.9 MB) од Javier Blasco-Zumeta & Gerd-Michael Heinze 
*ARKive - Фотографии и видеа од жолтогрла стрнарка ''(Emberiza citrinella)'' 
* Жолтогрла стрнарка во Иран
*
*

Категорија:Стрнарки
Категорија:Птици на Македонија
Категорија:Птици на Нов Зеланд
Категорија:Животински таксони опишани од Карл Линеј
Планинска стрнарка

**Планинската стрнарка** () е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*. Се размножува низ јужна Европа до Средна Азија и Хималаите, на југ до северна Африка. Ја има и во Македонија. Делумно е птица преселница, со популациите од север што зимуваат понајуг, а останатите популации се постојани жители преку целата година.

## Опис

Планинската стрнарка е долга 16 см. Мажјакот има костенливи горни делови, еднобојни топлокремави долни делови и светлосива глава со црни линии. Женката е бледа верзија на мажјакот, со посветли долни делови, сивокафеави горни и глава со помалку контрасни бои. Младенчињата се како женките, но главата им е попрошарана со линии. 
Има четири раси кои се разликуваат според нијанси на пердувите, додека подвидот кој се размножува низ Европа, Африка и западна Турција е единствен кој има бела линија на крилото.

## Поведение
Живеалиштето на планинската стрнарка се отворените планински каменливи предели. 

Гнездото го сместуваат на земја, а понекогаш ниско во грмушките. Несат 3-5 јајца, со шарки карактеристични за стрнарките, како влакненца. Додека ги одгледуваат младенчињата се хранат со инсекти, инаку со семиња.

Повикот му е остро *циии*, а песната чрчорливо *чурррр-чирррриииии-итт*.

## Наводи

* *Buntings and Sparrows* by Byers, Olsson and Curson, ISBN 1-873403-19-4

## Надворешни врски
*Возраст и пол (PDF; 5.0 MB) од Javier Blasco-Zumeta and Gerd-Michael Heinze 

Категорија:Стрнарки
Категорија:Птици на Македонија
Штајнхефел

**Штајнхефел** () — општина во округот Одра-Шпре, во Бранденбург, Германија.

## Галерија


Податотека:Steinhoefel Schloss und Landschaftspark 03.jpg|Градината во замокот
Податотека:Demnitz Dorfkirche.jpg|Демниц, селската црква
Податотека:Neuendorf (Steinhoefel) Dorfkirche.jpg|Нојендорф им Занде, селската црква


## Наводи

Категорија:Одра-Шпре
Категорија:Бранденбург (покраина)
Пурало

**Пурало** — пештера кај селото Слатина, Поречко. Таа се наоѓа од левата долинска страна на реката Треска, во долината на Слатинска Река, поточно во близина на составот на Марковска Река и Крушеска Река од чии води се формира текот на Слатинска Река. Отворот на пештерата се наоѓа на н.в. од 580 метри, или околу р.в. од 30 м од левата страна на долинското дно на Марковска Река. 
Пошироката пристапност на овој спелеолошки објект е мошне поволна во споредба со поголемиот број на пештери во Македонија. Самата пештера се наоѓа во атарот на селото Слатина (маало Марковци). Во близина на пештерата минува регионалниот пат Скопје - Македонски Брод - Кичево. Потесната пристапност на пештерата Пурало не е многу поволна. Од асфалтираниот пат во должина од околу 500 м постои пешачка патека, а од тука до отворот на пештерата има карпест отсек кој со помал напор може да се совлада. Околниот простор е целосно пошумен со жбунеста вегетација чиј главен претставник е зелениката која пак од своја страна негативно влијае врз забележливоста на отворот од пештерата Пурало.
Пештерата Пурало се вбројува во редот на правите пештери, во групата на речни пештери. Според разгранетоста на пештерските канали, пак, припаѓа на типот сложени пештери бидејќи се одликува со сложена разгранетост на каналите кои се распоредени на две нивоа.

## Галерија

File:Пурало (пештера) 03.jpg|Таваницата и почетниот дел на пештерскиот канал
File:Пурало (пештера) 04.jpg|Таваницата и почетниот дел на пештерскиот канал
File:Пурало (пештера) 05.jpg|Таваницата и почетниот дел на пештерскиот канал
File:Пурало (пештера) 07.jpg|Таваницата на пештерата
File:Пурало (пештера) 06.jpg|Почетниот дел на пештерата
File:Пурало (пештера) 08.jpg|Отворот на пештерата
File:Пурало (пештера) 11.jpg|Отворот на пештерата


## Наводи

## Надворешни врски
*Пештера ПУРАЛО 

Категорија:Пештери во Македонија
Категорија:Слатина (Порече)
Градинарска стрнарка

**Градинарската стрнарка** или **градинарската овесарка** () е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*. Распространета е речиси низ цела Европа и западна Азија, вклучувајќи ја и Македонија. Таа е птица преселница која зимува во тропска Африка. 
## Опис

Градинарската стрнарка е долга 16 см и тежи 20-25 грама, а по надворешен изглед личи на жолтогрлата стрнарка, но ѝ недостасува светлата обоеност. На пример, главата на градинарската е зеленикавосива, немасто светложолта. Песната е слична, монотоно чрчорење.

## Поведение
Живеалиштето на оваа птица се нивите, ораниците, полињата со пченка и сл. Живее и во лозовите насади, но не се храни со грозје.

Гнездото го сместува на земја или во грмушка близу до земја, а јајцата се прошарани со линии слични на влакненца. Обично се храни со семиња, но додека ги храни младенчињата се храни со инсекти.

## Гастрономија
Во Франција, оваа птица се смета за специјалитет.
Еден начин за брзо гоење на птицата е со затворање во темна кутија со просо, што ја принудува да се храни постојано.
 
Ритуалот на јадење, пак, бил да ја покријат главата и лицето со голема салфетка и на тој начин да се почувствува полниот вкус и мирис на храната.

Исто така, во 1996 година, прошталната вечера на Франсоа Митеран содржела специјално подготвена ваква птица.

Ловот на градинарската стрнарка е забранет во Франција 1999 година, но законот слабо се применувал и се смета дека околу 50.000 птици биле убиени секоја година. Во 2007 година, под притисок на Француската лига за заштита на птиците и Европската унија, француската влада вети дека ќе се спроведе директивата на ЕУ за заштита на оваа птица.

## Наводи

## Надворешни врски

* Oiseaux Фотографии, текст и мапа 
* Возраст и пол (PDF; 1.6 MB) од Javier Blasco-Zumeta and Gerd-Michael Heinze 

Категорија:Стрнарки
Категорија:Птици на Македонија
Категорија:Животински таксони опишани од Карл Линеј
Слатина

**Слатина** може да се однесува на:

## Села

;Македонија
* Слатина — село во Општина Македонски Брод

;Егејска Македонија
* Слатина — село во Воденско, Егејска Македонија (денешна Грција)
* Слатина — село во Драмско, Егејска Македонија (денешна Грција)
* Слатина — село во Костурско, Егејска Македонија (денешна Грција)

;Србија
* Слатина (Лесковац) — село во Лесковачко, Јужна Србија

## Археолошки наоѓалишта
* Слатина — археолошко наоѓалиште во Прилепско
* Слатина — археолошко наоѓалиште во Прилепско
* Слатина — археолошко наоѓалиште во Прилепско
* Слатина — археолошко наоѓалиште во Беровско
* Слатина — археолошко наоѓалиште во Битолско
* Слатина — археолошко наоѓалиште во Ресенско

## Поврзано
* Слатино — село во Тетовско
Клондајк (река)

**Клондајк** () — река во територијата Јукон во Канада и притока на реката Јукон. Најпозната е по Златната треска на Клондајк. Реката извира во венецот Огилви и се влева во Јукон кај градот Досон.

Името доаѓа од поимот „чонтак“ (//) на ханските индијанци, со значење *токмачки камен*, кој се користел за набивање на колците на кои се закачувале мрежите за фаќање лосос.

Во 1896 г. во притоките на Клондајк е откриено злато, кое се експлоатира и денес.
Реката е спомената во расказот „Реликт од плиоценот“ од Џек Лондон, каде е наречена Ирвасова Река (**).

## Глаерија

Податотека:Dawson City Rivers Lookout 3264px.jpg|Вливот на Клондајк во Јукон кај Досон
Податотека:Klondike River crossing Dempster Highway 2.JPG|Клондајк кај автопатот „Депмстер“
Податотека:Mouth of the Klondike River to the Yukon River.JPG|Устието на Клондајк во Досон


## Поврзано
* Ирвасово Езеро
* Список на реки во Јукон

## Наводи

## Надворешни врски
* Меѓународен историски парк на Златната треска на Клондајк 

Категорија:Реки во Јукон
Категорија:Реки во Канада
Црноглава стрнарка

**Црноглавата стрнарка** или **црноглавата овесарка** () е врапчевидна птица овесарка од семејството на стрнарките *Emberizidae*, која се размножува низ југоисточна Европа на исток до  Иран и се сели зимно време во Индија, со некои единки кои одат уште понајуг во југоисточна Азија. Ја има и во Македонија. Како и другите од неговото семејство, живее во отворени пространства со трева, каде во јата оди во потрага по житни растенија и семиња. Мажјаците се препознатливи со своите жолти делови од телото, костенлив грб и црна глава. Женките се побледа варијанта на мажјаците.

## Опис
Црноглавата стрнарка е долга 15 см и има долга опашка. Мажјакот има светложолти долни делови, костенливи горни делови и црна маска преку очите и капа. Женките се бледа верзија на мажјаците, со посветли долни делови, сивокафеав грб и сивкава глава. Младенчињата се слични, но задникот им е жолт. Едногодишните мажјаци имаат сива круна, а шарките на грбот се костенливи и сиви.

## Распространетост и живеалиште
Живеалиштето на црноглавата стрнарка се отворените пространства со грмушки, вклучувајќи ги и обработливите ниви. Зимно време се селат во Азија и големи јата се среќаваат на земјоделските култури и ливади. Најдолга преселба забележана од означена птица со прстен е околу 7.000 км; друга, пак, имала пат од 1.000 км за седум дена.

Главната територија за размножување се распостила од југоисточна Европа до Средна Азија. Зимувалиштата се претежно во Индија, иако скитници се забележани да зимуваат во Јапонија, Кина, Хонгконг, Тајланд, Лаос, Јужна Кореја и Малезија. Летните скитници може да достигнат на север до Норвешка.

## Поведение

 
Црноглавите стрнарки може да ги видиме во јата како пасат по нивите барајќи семе. 
Сезоната на размножување им е лете, кога градат гнездо на земја или ниско во грмушка. Тоа е во форма на чашка направено од сува трева и дооформено со влакна. Леглото содржи 4-6 јајца. Инкубацијата трае 14 дена, а пилињата се оперјуваат по 10 дена. За тоа време овие птици се хранат со инсекти, инаку, се хранат со семиња.

За разлика од другите стрнарки, овие се митарат двапати годишно.

Повикот и е едно *твит* или меко *црит*. Песната содржи серија од гласни строфи составени од груби ноти кои се мешаат пред нагло да завршат.

## Наводи

## Надворешни врски
* Фотографии, видеа и звуци - Интернет збирка птици 

Категорија:Стрнарки
Категорија:Птици на Македонија
Вахш (град)

**Вахш** () — град во Хатлонската област, Таџикистан. Оддалечен е околу 100&nbsp;км од главнот град Душанбе.

Градот се смета за родно место на познатиот персиски поет Џалалудин Руми (1207-1273).

## Поврзано
*Вахш (река)

Категорија:Градови во Таџикистан
Овчарска Пештера

**Овчарска Пештера**  претставува пештера сместена во непосредна близина на поречкото село Слатина. Таа се наоѓа во непосредна близина на пештерите Горна Слатинска и Слатинска II. Влезот на пештерата е на надморска височина од 580 м и експониран кон северозапад. Пештерата е изградена во доломитски мермери со прекамбриумска старост.

Надворешните температурни влијанија се особено изразени во влезниот дел на пештерата како резултат на димензиите на влезот. Кај пониското ниво има константна температура од 12&nbsp;°C што значи дека ова ниво не е под влијание на надворешните температури. Во поглед на рецентната фауната, таа е многу слична кај трите Слатински пештери. Троглофилите се претставени со Lithobius sp., а троглоксените со Rhinolophus hipposideros, Rhinolophus sp. Оваа пештера е интересна и по пронајдениот материјал од керамика и коски, на двете нивоа (т. 9 на повисоко ниво и каналот 17C - 20C на пониско ниво).

## Наводи

## Поврзано
* Горна Слатинска
* Пурало
* Слатински Извор
* Слатина

## Надворешни врски
*Пештера ОВЧАРСКА 

Категорија:Пештери во Македонија
Категорија:Слатина (Порече)
Горна Слатинска Пештера

**Горна Слатинска Пештера** — пештера сместена во непосредна близина на поречкото село Слатина. 
## Одлики
Таа се наоѓа од левата долинска страна на Слатинска Река, на ридот Баба (751 м) на падините на планината Песјак. Влезот на пештерата е на 620 м н.в. и е со југозападна експозиција. Таа има два отвори, односно влезови или влез и излез, при што целата е поврзана и претставува своевиден тунел-канал. Пештерата е изградена во доломитски мермери со прекамбриумска старост. Првични податоци за оваа пештера дава Јовановиќ во 1928 година. Тој ја именува како **I Слатинска Пештера**, додека месното население ја нарекува Горна Слатинска.
Низ целата должина на пештерата има видови кои се карактеристични за надворешниот простор. Такви се некои полжави од семејството Zonitidae, мокрици (Isopoda) и различни видови диптери (комарци од семејствата Culicidae и Limoniidae). Од поважните видови кои се поврзани со пештерата се регистрирани некои стоногалки (Lithobius sp.) и два вида лилјаци (Rhinolophus hipposideros, Rhinolophus sp.). Најден е само еден примерок од скакулецот (Troglophilus sp.) кој го има и во Девината Пештера.

## Галерија

File:Горна Слатинска10.jpg|Југоисточниот отвор на пештерата
File:Горна Слатинска Пештера 01.jpg|Југоисточниот отвор на пештерата
File:Горна Слатинска Пештера 03.jpg|Северозападниот отвор на пештерата
File:Горна Слатинска9.jpg|Поглед на северозападниот отвор од внатрешната страна
File:Горна Слатинска15.jpg|Влез во еверозападниот отвор на пештерата
File:Горна Слатинска11.jpg|Внатрешноста на пештерата
File:Горна Слатинска12.jpg|Внатрешноста на пештерата
File:Горна Слатинска5.jpg|Пештерски облици и украси во внатрешноста
File:Горна Слатинска6.jpg|Пештерски облици и украси во внатрешноста
File:Горна Слатинска1.jpg|Пештерски облици и украси во внатрешноста
File:Горна Слатинска7.jpg|Пештерски облици и украси во внатрешноста
File:Горна Слатинска16.jpg|Пештерски облици и украси во внатрешноста
File:Горна Слатинска14.jpg|Пештерски облици и украси во внатрешноста
File:Горна Слатинска2.jpg|Пештерски облици и украси во внатрешноста
File:Горна Слатинска Пештера 04.jpg|Внатрешноста на пештерата
File:Горна Слатинска Пештера 07.jpg|Внатрешноста на пештерата
File:Горна Слатинска Пештера 06.jpg|Внатрешноста на пештерата
File:Горна Слатинска Пештера 05.jpg|Внатрешноста на пештерата
File:Горна Слатинска Пештера 08.jpg|Лилјак во внатрешноста на пештерата
File:Горна Слатинска Пештера 09.jpg|Лилјак во внатрешноста на пештерата
File:Горна Слатинска3.jpg|Посетители во внатрешноста на пештерата
File:Горна Слатинска4.jpg|Посетители во внатрешноста на пештерата


## Наводи

## Поврзано
* Слатинска II
* Пурало
* Овчарска Пештера
* Слатински Извор
* Слатина

## Надворешни врски
*Горна Слатинска  на страната на ursusspeleos

Категорија:Пештери во Македонија
Категорија:Слатина (Порече)
Блатна стрнарка

**Блатната стрнарка** () е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*. Распространета е низ Европа и умерена и северна Азија, вклучувајќи ја и Македонија. Таа е претежно птица преселница која зимува понајуг, но популациите кои живеат во топлиот југозапад од опсегот се постојани жители.

## Опис
Блатната стрнарка е птица со средна големина, долга 13.5-15.5 см, со мал, но цврст клун карактеристичен за птиците што се хранат со семиња. Мажјакот има црна глава и грло, бел околувратник, бели долни делови и многу избразденошарен кафеав грб. Женката е многу побледа, со кафеава глава со линии и одоздола е, исто така, цела прошарана со линии. 
Песната на мажјакот е повторливо, на некој начин монотоно *црип*.

## Поведение

Живеалиштето на блатната стрнарка се влажните предели, ливадите крај мочуриштата, трските и бујната вегетација.

Гнездото го прави на земја или ниско близу до земјата каде несе 4-7 јајца со карактеристични шарки, како влакненца.
 
Младенчињата ги храни со инсекти, инаку се храни со семиња.

## Галерија

Emberiza schoeniclus -England -male-8.jpg|Мажјак зиме, во Англија
EmberizaSchoeniclusNaturalHabitat.jpg|Во својата животна средина
Reed Bunting.jpg|Женка
Emberiza schoeniclus MHNT.ZOO.2010.11.218. Bréhal.jpg|Јајца
Emberiza schoeniclus.ogg|Пеење


## Наводи
*  Database entry includes justification for why this species is of least concern

## Надворешни врски

* ''Emberiza schoeniclus'' : пеење
*ARKive  Видео
*Возраст и пол (PDF; 3.7 MB) од Javier Blasco-Zumeta and Gerd-Michael Heinze 

Категорија:Стрнарки
Категорија:Птици на Македонија
Категорија:Животински таксони опишани од Карл Линеј
Тисабеч

**Тисабеч** () — село во округот Саболч-Сатмар-Берег во регионот Големи Северни Рамници во источна Унгарија.

## Географија и демографија
Селото и неговиот атар зафаќаат површина од 17,14&nbsp;км², а населението брои 1.055 жители (2001). Наречено е по реката Тиса, која влегува во Унгарија кај селото.

Категорија:Населени места во Саболч-Сатмар-Берег
Галичка Пештера

**Галичката Пештера**  претставува една од најубавите пештери во Македонија сместена на падините на планината Орле на само 10 километри источно од брегот на Тиквешкото Езеро.

Пештерата ја откриле членови на ПСД Орле од Кавадарци  во 90тите години на XX век. Таа  долго време се дрела во тајност, за да не ја уништат квазиавантуристи и диви копачи на злато. На покана на клубот од Кавадарци во пештерата дошло друштво од Ница, Франција кои утврдиле дека пештерата била стара околу 5 милиони години. Галичката Пештера крие многу редок феномен, а тоа се десетте бисери што ги откриле во пештерата. Пештерата е со должина околу 120 метри, а само влезот има должина од петнаесетина метри. Богата е со сталагмити и сталактити. Настанала од јаки порои. Некогаш во неа имало две езера, а едното од нив денеска е пресушено. Биле забележани лилјаци и еден многу редок вид ледена мравка.

## Наводи

Категорија:Пештери во Македонија
Чулејца

**Чулејца**  позната и како **Партизанска Пештера** претставува втората најдолга пештера во јужниот дел од Македонија, после пештерата Бела Вода кај Демир Капија која е долга 955m. Таа се наоѓа на 150 метри од источниот брег на Тиквешкото Езеро, кај наоѓалиштето Горна Порта.

Според кажувањата на месните жители, во Чулејца се криеле партизаните за време на Втората светска војна, но само во првата просторија од влезот. Тие не успевале долго време да се задржат во пештерата бидејќи во неа се чувствувала силна миризба на амонијак од изметот на колониите лилјаци што живеат во неа. И при сегашните истражување спелеолозите пронашле свеж измет, што укажува дека Чулејца сè уште е населена со лилјаци.
Чулејца настанала со необични процеси, бидејќи во пештерата има многу хаотично испревртени сливови од минерали и необични форми. Од влезот пештерата продолжува во неколку насоки. Спроти влезот има јама, а лево и десно од неа се редат големи сали полни со украси, ходници и канали. На неколку места има сталактити долги и по 15 метри. Салите се наоѓаат на неколку нивоа, а некои се една над друга. Најголемата сала е долга 50 метри, а на таванот на друга сала, пак, има отвор низ кој може да се влезе во неа.

## Наводи

Категорија:Пештери во Македонија
Бошавски манастир

**Бошавскиот манастир** (познат и како **Бошавички манастир**) — манастир во селото Долна Бошава, сместен по течението на реката Бошава, во срцето на истоимената етногеографска област. Манастирот има една црква - „Св. Архангел Михаил“.

## Историја

Манастирската црква и манастирските конаци биле подигнати во 1839 година. Овој податок се наоѓа над северниот влез во црквата од надворешната страна врежан врз камена плоча.

## Архитектура
### Градба

Манастирската црква е трокорабна со два реда колони што формираат три кораби. Во горните делови на јужниот и северниот ѕид се наоѓаат прозорците што ја осветлуваат внатрешноста на црквата. Сводовите се покриени со дрвени таваници, од кои страничните се пониски од средниот кораб. Постојат два влеза на црквата, еден од северната, а друг од западната страна. Манастирската црква има отворен трем откај западната и мал дел од северната страна.

### Фрескоживопис

Живописот во црквата потекнува од 1880 година, за кој има натпис кој се наоѓа над истиот влез само од внатрешната страна. Во натписот се вели дека зографи биле браќата Коста, Никола и Вангел со синот Наки од Крушево, во годината 1880, месец јули.

## Галерија


Податотека:Бошавички манастир 2.jpg|Влезот во манастирот
Податотека:Бошавички манастир 3.jpg|Поглед на манастирот
Податотека:Бошавички манастир 4.jpg|Помошни објекти во манастирот
Податотека:Бошавички манастир 5.jpg|Манастирска чешма


## Наводи

## Надворешни врски


Категорија:Долна Бошава
Категорија:Горна Бошава
Категорија:Манастири во Македонија
Категорија:Манастири на МПЦ
Категорија:Манастири во Повардарската епархија
Црква „Св. Архангел Михаил“ - Долна Бошава

**Свети Архангел Михаил** — главна и единствена манастирска црква на Бошавскиот манастир во кавадаречкото село Долна Бошава.

Се наоѓа на еден километар северно од селото веднаш над патот што води кон селото Крњево. Црквата е подигната во 1839 година заедно со манастирските конаци. Овој податок се наоѓа над северниот влез во црквата од надворешната страна врежан врз камена плоча.

## Градба
### Архитектонски опис

Црквата е трокорабна со два реда колони што формираат три кораби. Во горните делови на јужниот и северниот ѕид се наоѓаат прозорците што ја осветлуваат внатрешноста на црквата. Сводовите се покриени со дрвени таваници, од кои страничните се пониски од средниот кораб. Постојат два влеза на црквата, еден од северната, а друг од западната страна. Манастирската црква има отворен трем откај западната и мал дел од северната страна.

### Живопис

На северниот ѕид, во првата зона од запад кон исток се зографисани: пророкот Исаија, Св. Петка, Св. Харалампиј, Св. цар Константин и царица Елена. Во втората зона е композицијата од Стариот завет - „Жртва Аврамова", потоа следуваат фигурите на Св. Прокопиј и Св. Пантелејмон.

На јужниот ѕид, во првата зона од исток кон запад во цел раст се претставени: Св. Антониј, Св. Ефтимиј, Св. Сава, Св. Зосим и Марија Египќанка, Св. Кузман и Дамјан. Следува една сцена за праведниот човек и за грешниот човек и на крајот е ликот на Св. Онуфриј. Во втората зона се насликани: Св. Меркуриј, Св. Мина, Св. пророк Илија, Собор на ангелите и Св. Трифун.

На западниот ѕид е насликано Второто Христово пришествие, односно „Страшниот суд". На оваа композиција има поширок текст испишан на црковнословенски јазик а во превод гласи:
Пророк Мојсеј му велет на Евреите: вие архијереи и Евреи ви реков да го верувате Христа, вие го мачевте и го распнавте на крст, сега џуап да мудајте. Овие се што се потурчуват. Овие се што прават пушлук сос родината. Овие се што наслушуват у комшиите. Овие се што даваат ексик. Овие се што спијат спрот светаја недела, што не одат на црква. Овие се ороспиите што фрлаат копиле. Овие се коџабашиите што јадат от сиромасите...

Крушевските зографи Коста, Никола и Вангел кои се автори на фрескоживописот во манастирската црква на Бошавскиот манастир тие ги зографисале и црквите: во село Бохула - „Св. Атанасиј“ во 1879 година, во село Конопиште -  „Св. Стефан“ во 1880 година, во Ресава -  „Св. Архангел Михаил“ во 1881 година и во село Бегниште - „Св. Богородица“ во 1880 година, сите во Кавадаречко.

## Галерија


Податотека:Бошавички манастир.jpg|Поглед на целокупниот манастир
Податотека:Црква „Св. Архангел Михаил“ - Бошава 2.jpg|Камбанаријата на влезот во манастирот


## Поврзано
* Долна Бошава
* Горна Бошава
* Повардарска епархија
* Кавадаречко архијерејско намесништво
* Ваташка парохија

## Наводи

## Надворешни врски

Категорија:Бошавски манастир
Категорија:Долна Бошава
Долна Бошава
Брисков-Финкенхерд (амт)

мини|Поглед кон црквата во Брисков

**Брисков-Финкенхерд** () — општинска заедница во округот Одра-Шпре, во Бранденбург, Германија. Неговото седиште е во Брисков-Финкенхерд.

Општинската заедница Брисков-Финкенхерд се состои од следниве општини:

# Брисков-Финкенхерд
# Грос Линдов
# Фогелзанг
# Визенау
# Цилтендорф

Категорија:Општински заедници во Бранденбург
Цилтендорф

**Цилтендорф** (, ) — општина во округот Одра-Шпре, во Бранденбург, Германија.

## Наводи

Категорија:Одра-Шпре
Категорија:Бранденбург (покраина)
Брисков-Финкенхерд

**Брисков-Финкенхерд** () — општина во округот Одра-Шпре, во Бранденбург, Германија. Се наоѓа близу границата со Полска.

## Наводи

Категорија:Одра-Шпре
Категорија:Бранденбург (покраина)
Грос Линдов

**Грос Линдов** () — општина во округот Одра-Шпре, во Бранденбург, Германија.

## Наводи

Категорија:Одра-Шпре
Категорија:Бранденбург (покраина)
Визенау

**Визенау** (, ) — општина во округот Одра-Шпре, во Бранденбург, Германија.

## Наводи

Категорија:Одра-Шпре
Категорија:Населени места во Долна Лужица
Категорија:Бранденбург (покраина)
Голема стрнарка

**Големата стрнарка** () е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*. Обично е сместена во родот *Emberiza*, но некои таксономисти ја сместуваат во монотипичнот род *Miliaria*.
Се размножува низ јужна и централна Европа, северна Африка и во Азија до Казахстан. Ја има и во Македонија. Претежно е постојан жител преку целата година, но птиците од постудените краишта на Средна Европа и Азија се селат понајуг зиме.

## Опис
Големата стрнарка е необична по тоа што половите се исти во изгледот, освен што мажјаците се околу 20% поголеми, што не е одлика на стрнарките каде е изразен половиот диморфизам. Долги се 16-19 см. Мажјаците немаат карактеристични обоени глави. Двата пола наликуваат на чучурлиги, со избразденошарени сивокафеави горни делови, и белкави долни делови, исто така, со линии.

Пеењето на мажјакот е повторлив метален звук, сличен на ѕвечкање на клучеви, обично качен на некоја грмушка или телефонски жици. 

## Поведение

Живеалиштето на големата стрнарка е отворената земја со дрвја, обработливото земјиште и напуштените ниви. Нејзиниот број многу се намалува во северозападна Европа поради интензивните земјоделски практики и одземање на неговата потреба од снабдување со храна од плевелот, семиња и нсекти, вториве особено значајни при исхраната на младенчињата. Оваа птица неодамна изумре во Ирска, каде претходно била вообичаена.

### Размножување
 
Во сезоната на парење мажјакот ја брани својата територија и може да биде полигиничен, со над три женки. Кај нивната популација, половиот сооднос е генерално 1:1, што значи дека некои мажјаци остануваат без женки во текот на една сезона. Мажјаците играат мала улога во родителската грижа, тие не се вклучени во градењето на гнездото или инкубацијата и само ги хранат пилињата кога тие се веќе потпораснати.
 
Гнездото е направено од трева, обрабено со влакна или потенки тревки, и обично е сместено на земја. Леглото во просек има 4 јајца, обично од 3 до 5, само понекогаш 6.

## Статус
Во Европа, бројот на големата стрнарка е 7,9-22.000.000 пара, што е еквивалентно на 23,7-66.000.000 поединци (BirdLife International 2004). Европа сочинува 50-74% од глобалниот опсег, така што, многу приближна оценка на глобалната популација е 32-132.000.000 поединци. Поради големата популација и широкиот опсег, иако бројот е во благо опаѓање, според Црвениот список на МСЗП класифициран е како вид со најмала загриженост. 
Во Англија, владината еколошка организација Природна Англија нуди грантови за спроведување мерки за да се зачува овој вид.

## Наводи

## Надворешни врски

* BBC статија за голема стрнарка со видео
* ARKive  Видео.
* Oiseaux Фотографии
*Возраст и пол (PDF; 1.6 MB) од Javier Blasco-Zumeta and Gerd-Michael Heinze 

Категорија:Стрнарки
Категорија:Птици на Македонија
Категорија:Животински таксони опишани од Карл Линеј
Аеродром Берлин-Бранденбург

**Аеродромот Берлин-Бранденбург** или службено **Аеродром Берлин-Бранденбург Вили Брант**  () е меѓународен аеродром сместен во близина на поранешниот Аеродром Шенефелд во Шенефелд, 18 километри јужно од центарот на Берлин, Германија. Именуван е по поранешниот германски канцелар Вили Брант.

Првично планиран да биде отворен во 2010, аеродромот Берлин-Бранденбург доживеал серија на доцнења поради слабото планирање, управување и изведба на градбата. До март 2013 не било познато кога аеродромот ќе биде отворен, иако секој датум пред 2014 бил отфрлен. Поради овие проблеми, првично најавениот буџет за изградба на аеродромот ќе биде значително надминат.

Lufthansa (вклучувајќи ја и нејзината подружница Germanwings) се водечки авиопревозници на аеродромот Берлин-Бранденбург, како што и обете компании најавиле свое седиште тука. Со проектиран број на патници од околу 27 милиони на година, Берлин-Бранденбург е трет најпрометен аеродром во Германија и еден од петнаесетте најпрометни во Европа.

## Наводи

## Надворешни врски

* 

Категорија:Аеродроми во Бранденбург
Категорија:Аеродроми во Берлин
Категорија:Даме-Шпревалд
Најсеминде

**Најсеминде** (; буквално *Усти на Ниса*) — општина во округот Одра-Шпре, во Бранденбург, Германија.

## Географија

Во селото Рацдорф, реката Лужичка Ниса се влева во реката Одра. Обете реки ја обележуваат границата со Полска (Граница Одра-Ниса).

### Општински единици

Од 31 декември 2001, Најсеминде се состои од четири населени места:

* Бреслак
* Кошен
* Рацдорф
* Велмиц

## Наводи

Категорија:Одра-Шпре
Категорија:Бранденбург (покраина)
Нарконон

**Нарконон** (анг. *Narconon*) е рехабилитациона програма за корисници на наркотични средства развиена од страна на Л. Рон Хабард, основачот на новото религиозно движение скиентологија. Нарконон е со седиште во Холивуд, Лос Анџелес, Калифорнија и управува неколку десетици станбени центри ширум светот, главно во САД и Западна Европа, но исто така и на Балканот каде работи под името „Нарконон Балкан“. Нарконон е субсидиерна компанија на Здружението за подобар живот и образование (анг. *Association for Better Living and Education—ABLE*), скиентолошка корпорација на која Нарконон плаќа 10% од бруто-приходот.

Нарконон е опишан од страна на многу новинари, критичари, и поранешни пациенти на Нарконон како фронт-група (т.е. огранок) на Црквата на скиентологијата. Нарконон нуди наводен рехабилитационен третман за корисници на наркотични средства како и предавања против дрогата. Двете програми ја промовираат идеологијата на Л. Рон Хабард, и ниедна од нив не се смета за валидна од научната или медицинската заедница.

Програмата има привлечено значителни контроверзии како резултат на своето потекло од скиентологијата и своите методи. Рехабилитациониот третман е опишан како „здравствено небезбеден“, „шарлатанство“ и „медицинска измама“. Академските и медицинските експерти ја отфрлаат образовната програма на Нарконон бидејќи содржи „фактички грешки кај основните концепти како што се физичките и менталните ефекти, зависноста, па дури и кај правописот“.

## Наводи
Конопларче

**Конопларчето** () е мала врапчевидна птица од семејството на ѕвингалките (*Fringillidae*). Се размножува низ Европа, западна Азија и северна Африка. Ја има и во Македонија. Делумно е постојан жител, но многу птици од северот и истокот се селат на југ од опсегот или на крајбрежјата. Нејзиното научно име, како и македонското, се однесуваат на конопот, поточно на семето од лен, кое го фаворизира.

## Опис
Конопларчето е тенка птица со долга опашка. Во должина е околу 13 см, има распон на крилјата околу 25 и тежи 21 грам. Горните делови се кафеави, грлото валканобела боја, клунот сив. Карактеристични кај мажјакот во сезоната на парење се црвената дамка на круната и црвените гради. Женките и младенчињата немаат црвена боја, нивните долни делови се белкави, а градите се избраздени со линии, кремавопортокалови. Главата им е сивокафеава.

## Поведение

Живеалиштето на конопларчето се отворените пространства, пустарите со ниски грмушки за гнездење. Се среќава и во парковите и градините, а понекогаш и близу до човекот од кој не се плаши. Гнездото го прави во ниските грмушки и несе 4-7 јајца.

Овој вид вон сезоаната на парење формира големи јата, понекогаш и со други видови.

Песната на конопларчето е пријатно брзо чрчорење, помешано со разни мелодии.

Се храни на земја или ниско во грмушките, претежно со семиња, со кои ги храни и младенчињата. Сака мали и средни семиња, мешунки и понекогаш јаде скакулци.

## Подвидови
Има неколку подвидови:
# *Carduelis cannabina bella* 
# *Carduelis cannabina autochthona*
# *Carduelis cannabina guentheri*
# *Carduelis cannabina cannabina*
# *Carduelis cannabina harterti*
# *Carduelis cannabina meadewaldoi*
# *Carduelis cannabina mediterranea*

## Галерија
 
Image:Carduelis cannabina-young in nest.jpg|Пилиња во гнездо
Image:Konopleanka 2009 moldavia.jpg|Мажјак
Податотека:BluthänflingPaar.jpg|Мажјак (лево) и женка (десно)
Податотека:Bluthaenfling.jpg|Мажјак на гранче, лете
Податотека:Carduelis cannabina.jpg|Конопларче во градина 


## Наводи

## Надворешни врски

* Avibase
* ARChive  Фотографии, видео
* BBC Wildlifefinder BBC видео, звуци и информации за конопларчето
*Возраст и пол (PDF; 4.8 MB) од Javier Blasco-Zumeta & Gerd-Michael Heinze 

Категорија:Ѕвингалки
Категорија:Птици на Македонија
Категорија:Зборови што ги нема во ТРМЈ
Категорија:Животински таксони опишани од Карл Линеј
Јосиф Полошки

**Митрополитот г. Јосиф** (роден во Скопје на 21 јануари 1982) — македонско свештено лице и митрополит на Тетовско-гостиварската епархија која ги опфаќа Тетовско и Гостиварско.

## Животопис
Митрополитот Јосиф е роден на 21 јануари 1982 година во Скопје. По завршувањето на основното образование, во 1997 година, се запишал во Македонската православна богословија „Св. Климент Охридски” во Скопје, која ја завршил во 2002 година. Веднаш потоа го започнал монашкиот подвиг во братството на Бигорскиот манастир, а воедно, како вонреден студент се запишал на Православниот богословски факултет „Св. Климент Охридски“ во Скопје, каде дипломирал во 2010 година, со одбрана на дипломскиот труд: „*Богородица – почеток на Новиот завет*“.

Замонашен е на 10 септември 2003 година, од страна на неговиот надлежен архијереј, митрополитот дебарско-кичевски, господин Тимотеј. Следната 2004 година, тој бил ракоположен во ѓаконски чин. За еромонах бил ракоположен на денот на манастирската слава на Бигорската обител, на 7 јули 2006 година.

На 28 јуни 2012 година, тој бил избран за Епископ Велички и бил поставен за викар на Скопската епархија, со која раководел Архиепископот охридски и македонски, господин господин Стефан.
 
По смртта на митрополитот Полошко-кумановски Кирил и делењето на епархијата на две, на 17 септември 2013 година, Епископот Велички Јосиф бил поставен за прв митрополит на новоформираната Тетовско-гостиварска, односно бил хиротонисан на 3 ноември 2013 година во Соборниот храм „Св. Кирил и Методиј“ во Тетово.
## Наводи

## Надворешни врски
*Животопис на страната на Скопската епархија

Категорија:Живи луѓе
Категорија:Родени во 1982 година
Категорија:Полошки митрополити
Категорија:Апсолвенти на универзитетот „Св. Кирил и Методиј“